《和吴梅庵同登白龙对月韵》
宋代·朱南杰

秋容满目带微寒，帆稳兰舟驾碧澜。
照我湖我天共色，袭人花气露初乾。
笑谈红袖日中舞，惊动苍龙水底蟠。
最是一清无着处，却惭狼籍草杯盘。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧水县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。